b'\n_START_ARTICLE_\nKoman Coulibaly\n_START_SECTION_\nZgodnja kariera\n_START_PARAGRAPH_\nCoulibaly je na Univerzi Bamako pridobil diplomo iz pravnih in ekonomskih \xc5\xa1tudijev. Kot finan\xc4\x8dni in\xc5\xa1pektor je zaposlen pri malijski vladi. S sodni\xc5\xa1ko kariero je pri\xc4\x8del leta 1994 pri Okro\xc5\xbeni ligi Bamako in kmalu napredoval do malijskega dr\xc5\xbeavnega prvenstva. Leta 1999 je pridobil licenco Malijske nogometne zveze. V preteklosti je na njegove sodni\xc5\xa1ke odlo\xc4\x8ditve ve\xc4\x8dkrat padel sum dvoma. Med drugim je 8. oktobra 2005 sodil kvalifikacijsko tekmo za Svetovno prvenstvo 2006 med Kamerunom in Egiptom in sredi sodnikovega dodatka pri izena\xc4\x8denju 1\xe2\x80\x931 zapiskal enajstmetrovko v korist Kameruna. Kamerun bi se z uspe\xc5\xa1no izvedeno enajstmetrovko uvrstil na prvenstvo, a je Pierre Wom\xc3\xa9 \xc5\xbeogo poslal v pre\xc4\x8dko. S tem se je na prvenstvo uvrstil Slonoko\xc5\xa1\xc4\x8dena obala.\n_START_SECTION_\nAfri\xc5\xa1ki pokal narodov\n_START_PARAGRAPH_\nCoulibaly je doslej sodil na Afri\xc5\xa1kem pokalu narodov leta 2002 v Maliju, leta 2004 v Tuniziji, leta 2006 v Egiptu, leta 2008 v Gani in leta 2010 v Angoli. Vrhunec njegove kariere v tem tekmovanju je pokal leta 2010, ko je sredi Angole sodil finalno tekmo med Gano in Egiptom.\n_START_SECTION_\nSvetovno prvenstvo 2010\n_START_PARAGRAPH_\nCoulibalyja so oktobra 2008 predizbrali za sojenje na Svetovnem prvenstvu 2010, kot enega od 32 sodnikov za to tekmovanje in kot enega od \xc5\xa1tirih afri\xc5\xa1kih sodnikov na prvenstvu._NEWLINE_Svojo prvo tekmo prvenstva je sodil 18. junija 2010, ko sta se v skupini C pomerila Slovenija in ZDA. V 86. minuti je Coulibaly zaradi prekr\xc5\xa1ka v napadu razveljavil zadetek, s katerim bi Maurice Edu ZDA popeljal v vodstvo s 3\xe2\x80\x932. Tekma se je tako kon\xc4\x8dala z remijem 2\xe2\x80\x932, Coulibaly pa se je zavoljo svoje odlo\xc4\x8ditve zna\xc5\xa1el na naslovnicah \xc5\xa1tevilnih ameri\xc5\xa1kih \xc5\xa1portnih medijev. Prvo mesto v skupini so s poznim zadetkom proti Al\xc5\xbeiriji osvojile ZDA, medtem ko je Slovenija s 4 to\xc4\x8dkami v skupini kon\xc4\x8dala na 3. mestu in izpadla._NEWLINE_Coulibaly ni na prvenstvu sodil nobene tekme ve\xc4\x8d. Po poro\xc4\x8danju nekaterih medijev razlog za to ti\xc4\x8di v tem, da se je zaradi ameri\xc5\xa1ke prito\xc5\xbebe zna\xc5\xa1el na dnevnem redu Fifine sodni\xc5\xa1ke komisije. Po mnenju komisije naj bi se Coulibaly odlo\xc4\x8dil napak in ker naj bi z odlo\xc4\x8ditvijo vplival na potek tekme, so ga domnevno izklju\xc4\x8dili s preostanka prvenstva.\n_START_SECTION_\nAfri\xc5\xa1ka liga prvakov 2010\n_START_PARAGRAPH_\nCoulibalyja so morali po tekmi skupinskega dela Afri\xc5\xa1ke Lige prvakov 2010 med egip\xc4\x8danskim kluboma Al-Ahly in Ismaily SC z zelenice pospremiti varnostniki. Ko je Al-Ahly v sodnikovem dodatku dosegel zmagoviti zadetek, Coulibaly namre\xc4\x8d po mnenju navija\xc4\x8dev napa\xc4\x8dno ni sodil prekr\xc5\xa1ka v napadu.'